Oficiālais Vēstnesis L 067 , 11/03/1982 Lpp. 0023 - 0024

Speciālizdevums somu valodā: Nodaļa 3 Sējums 14 Lpp. 0232

Speciālizdevums spāņu valodā: Nodaļa 03 Sējums 24 Lpp. 0231

Speciālizdevums zviedru valodā: Nodaļa 3 Sējums 14 Lpp. 0232

Speciālizdevums portugāļu valodā Nodaļa 03 Sējums 24 Lpp. 0231



Komisijas Regula (EEK) Nr. 563/82 (1982. gada 10. marts), ar ko izklāsta sīki izstrādātus piemērošanas noteikumus Regulai (EEK) Nr. 1208/81, kas konstatē pieaugušu liellopu tirgus cenas, pamatojoties uz Kopienas skalu liemeņu klasifikācijai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, ņemot vērā Padomes 1981. gada 28. aprīļa Regulu (EEK) Nr. 1208/81 [2], ar ko noteikta Kopienas skala pieaugušu liellopu liemeņu klasificēšanai, un it īpaši tās 2. panta 2. punkta pēdējo daļu, 3. panta 1. punktu un 4. panta 3. punkta otro daļu, tā kā Regula (EEK) Nr. 1208/81 paredz pakāpenisku liemeņu kotācijas sistēmas ieviešanu Kopienā ar mērķi konstatēt liellopu gaļas tirgus cenas; tā kā, lai iegūtu salīdzināmas cenas Kopienā, ir lietderīgi atsaukties, ar mērķi reģistrēt pieaugušu liellopu liemeņu tirgus cenas precīzi noteiktam tirdzniecības posmam un noteikt korektīvos faktorus, kas vajadzīgi, lai pielāgotu formas, ko izmanto dažās dalībvalstīs, Kopienas salīdzināmajai formai; tā kā, lai nodrošinātu vienveidīgu pieaugušu liellopu liemeņu klasifikāciju Kopienā, ir jānosaka zināmi klasifikācijas sistēmas piemērošanas noteikumi, it īpaši tas kritērijs, pēc kura diferencē nekastrētu liellopu vīriešu kārtas īpatņu kategorijas; tā kā Liellopu un teļa gaļas pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants 1. Tirgus cena, ko konstatē, pamatojoties uz Kopienas skalu pieaugušu liellopu liemeņu klasifikācijai, kas minēta Regulas (EEK) Nr. 1208/81 6. panta trešajā un ceturtajā daļā, ir piegādes cena uz lopkautuvi, pēc visu nodokļu nomaksas, kas samaksāta dzīvnieka piegādātājam. Šo cenu izsaka uz 100 kg liemeņa, kas uzrādīts saskaņā ar salīdzināmo formu, kas paredzēta tās pašas regulas 2. panta 2. punktā, un kas nosvērts un klasificēts uz āķa lopkautuvē. 2. Svars, ko ņem vērā, ir: - liemeņa svars pēc atdzesēšanas, vai - silta liemeņa svars, kas nosvērts pēc iespējas drīzāk pēc nokaušanas un no kura atskaitīti 2 %. 3. Gadījumā, ja liemeņa forma pēc nosvēršanas un klasifikācijas uz āķa atšķiras no salīdzināmās formas, tad liemeņa svaru pielāgo, piemērojot korektīvos faktorus, kas precizēti pielikumā. Šādā gadījumā attiecīgi pielāgo cenu katriem 100 kg liemeņa. 2. pants Lai piemērotu Regulas (EEK) Nr. 1208/81 3. panta 1. punktu, nekastrētu jaunu dzīvnieku vīriešu kārtas īpatņu, kas ir jaunāki par diviem gadiem, liemeņus atšķir no pārējo nekastrēto dzīvnieku vīriešu kārtas īpatņu liemeņiem pēc muguras skriemeļu mugurizauguma (spinous processus) pārkaulošanās pakāpes. Pirmo deviņu muguras skriemeļu mugurizauguma skrimšļveida gals nedrīkst uzrādīt nekādas pārkaulošanās pazīmes nekastrētu dzīvnieku vīriešu kārtas īpatņu, kas ir jaunāki par diviem gadiem, liemeņos. 3. pants Zemādas tauku noņemšana, kas minēta Regulas (EEK) Nr. 1208/81 4. panta 3. punktā, ietver tikai daļēju zemādas tauku noņemšanu: - no skausta, jostasvietass un ribu vidusdaļas, - no krūtsgabala gala, no ārējā anoģenitālā apvidus un no astes, - no ciskas iekšpuses. 4. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 10. martā Komisijas vārdā — Komisijas loceklis Poul Dalsager [1] OV L 148, 28.6.1968., 24. lpp. [2] OV L 123, 7.5.1981., 3. lpp. -------------------------------------------------- PIELIKUMS Korektīvie faktori, kas paredzēti Regulas (EEK) Nr. 1208/81 2. panta 3. punktā, izteikti kā procentuālā daļa no liemeņa svara (Procentuālā daļa no liemeņa svara) | Procentuālā daļa | Samazinājums | Pieaugums | Tauku kategorijas | 1-2 | 3 | 4-5 | 1 | 2 | 3 | 4 | 5 | Nieres | -0,4 | | | | | | Nieru tauki | -1,75 | -2·5 | -3,5 | | | | | | Iegurņa tauki | -0,5 | | | | | | Plānā diafragma | -0,4 | | | | | | Biezā diafragma | -0,4 | | | | | | Aste | -0,4 | | | | | | Muguras smadzenes | -0,05 | | | | | | Sēklinieku tauki | -0,5 | | | | | | Tauki šķiņķa gabala (liemeņa aizmugurējās daļas) iekšpusē | -0,3 | | | | | | Jūga vēna un blakusesošie tauki | -0,3 | | | | | | Ārējo tauku noņemšana | | | | 0 | 0 | 0 | +2 | +4 | --------------------------------------------------